en da en da da da ro da da da sv da sv da en da en it it sv da da da sv sv sv de sv da de en da sv fr da da en
Sandell, Carolina Wilhelmina (Lina) - Nordic Women's Literature
Gift Berg 1867. Hun var den svenske vækkelsesbevægelses mest elskede salmedigter og var præstedatter fra den smålandske landsby Fröderyd. Svagelighed gav hende adgang til studier. Efter forældrenes død blev hun i 1861 ansat af Evangeliska Fosterlands-Stiftelsen i Stockholm som redaktør, oversætter og forfatter.
Hun debuterede 1853 med Andeliga vårblommor (L), der er præget af ønsket om frihed og ro efter døden, i 1855 indledte hun samarbejdet med komponisten Oscar Ahnfelt om hans serie af Andeliga sånger, og fra 1856 skrev hun i Budbäraren og for børn i Dufworösten. Sangbogen Pilgrimsharpan med bl.a. 50 salmer af Lina Sandell blev udgivet 1861, og derefter fulgte en mængde sangbøger, børnebøger og kalendere. 1882-92 udkom Samlade sånger av L.S. Lina Sandells værker findes også i den svenske kirkes salmebog, hvor salmer som “Blott en dag, ett ögonblick i sander” (“Kun en dag, et øjeblik ad gangen”) også er kendt af den, som aldrig har hørt forfatterens navn.
Udvalgt litteratur om forfatteren
Per Harling: Ett ögonblick i sänder: Lina Sandell och hennes sånger, 2003
Oscar Lövgren: Lina Sandell, 1965
Anne Nilsson: Flickan i trådet, 1985
Astri Valen-Sendstad: Lina Sandell: blott en dag, 1999
Ragnar Värmon: "Gud såsom en moder hos Lina Sandell" i: Kyrkohistorisk årsskrift, 1982
Værker af forfatteren online
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.